5. ΑΝΑΓΚ. ΝΟΜΟΣ υπ' αριθ. 680 της14/19 Μαΐου 1937 Περί της αληθούς εννοίας των άρθρ. 113, 117 και 175 του Δ/τος της 19/30 Νοεμ. 1928 "περί διαχειρίσεως δασών, κανονισμού και τρόπου υλοτομίας κλπ.". Άρθρον μόνον.-Η αληθής έννοια των συνδυασμένων διατάξεων των άρθρ. 113, 117 και 175 παρ. 2 του από 19/30 Νοεμ. 1928 Δ/τος "περί διαχειρίσεως δασών, κανονισμού και τρόπου υλοτομίας κλπ." είναι ότι και καθ' ην περίπτωσιν η δημοπρασία ενοικιάσεως του αποκλειστικού δικαιώματος της ρητινοσυλλογής λάβη χώραν κατά τα εν άρθρ. 175 παρ. 2 διατεταγμένα την τελευταίαν Κυριακήν του μηνός Μαρτίου, οπότε μέχρι 1 Απριλίου δεν υπολείπονται ημέραι προς συμπλήρωσιν της προς έγκρισιν των πρακτικών της δημοπρασίας απαραιτήτου επταημέρου προθεσμίας του άρθρ. 113, δέον και τότε απαραιτήτως να τηρηθή η διάταξις του άρθρ. 117 παρ. 1, πάσα δε τυχόν κοινοποίησις παρά την ανωτέρω έννοιαν οπωσδήποτε γενομένη ουδεμία συνεπάγεται έννομον συνέπειαν. 